508 OPHION 



36. C. PSILOPTERUS, n. 



Abdomine subcompresso; antennarum arti- 

 culo primo ferrugineo; pedibus stramineis, 

 coxis nigris. m. 



Statura et proportio partium antecedentis, sed 

 areola minuta differt. 



Longitudo 1 % linearum. Caput palpis flavis. 

 Antennae subfiliformes, dimidio corpore longiores, 

 apice incurvae, fuscae, articulo 1 ferrugineo. Tho- 

 rax gibbulus. Alae mediocres hyalinae irideae, 

 stigmate radio nervisque omnibus piceo-strami- 

 neis, radice et squamula pallide-stramineis; areola 

 minutissima irregulari longe-petiolata. Pedes sub- 

 graciles fulvostraminei , eoxis nigris, trochanteri- 

 bus posticis ferrugineis. Abdomen capite thora- 

 ceque paulo longius et duplo angustius, dorso 

 lineari-cylindricum, a latere clavatum apice truu- 

 cato subtriangulari ; ferrugineo-fuscum, apice ni- 

 grum, segmento 1 parte antica latitudine longiore, 

 paulo breviore et latiore quam petiolus. 



Hunc marem Menzinger mecum communi- 

 cavit, cum folliculo albo ovato, tres lineas longo, 

 e quo ille provenerat. 



Nota: 



Suspicor, hoc individuum, coloribus nondum 

 perfecte temperatis, necatum esse. Perfecto veri- 

 simile abdomen totum nigrum est. 



